Kai šią vasarą "Hen-na Hotel" atvers duris, viešbučio svečių bagažu rūpinsis robotiniai nešikai, o už vestibiulio stalo juos pasitiks mirksintys ir pypsintys robotai. Kambarių valymu rūpinsis robotinės mašinos, o svečiams kavą ruoš dirbtinis intelektas. Nors kai kuriose užduotyse nepavyks išsiversti be žmonių pagalbos, teigiama, kad ateityje daugiau nei 90 proc. viešbučio personalo bus robotai.
Dar viena iš įdomių šio inovatyviojo viešbučio technologijų, tai automatinės durys, kurioms nereikia raktų.
Dar viena iš įdomių šio inovatyviojo viešbučio technologijų, tai automatinės durys, kurioms nereikia raktų. Viešbučio svečiams tereikia atsistoti prieš savo numerio duris ir jos pačios atsidaro.
"Hen-na" viešbutis, japonų kalba reiškianti "keistas", bus vienas iš naujų "Hui Ten Bosch" Nagasakio pramogų parko komplekso papildymų.
Šis pramogų parkas sukurtas remiantis olandiškosios architektūros tradicijomis. Parkas atkuria Olandijos senamiesčių gatvių vaizdus su realaus dydžio senovinių Olandijos namų replikomis.
Parko atstovų teigimu, sprendimas naujajame viešbutyje įdarbinti vien robotus padės ne tik pritraukti daugiau lankytojų, tačiau ir sumažins darbo sąnaudas. Bendroės prezidentas Hideo Sawada'os teigė, jog tai bus pats našiausias viešbutis pasaulyje.
Skelbiama, kad "Hen-na Hotel" vienos nakties kaina prasidės nuo 7 000 jenų (maždaug 53 eurai). Tiesa, viešbučio vadovai mano, jog, ko gero, vasaros laikotarpiu turistų, norinčių apsistoti robotiniame viešbutyje, bus gerokai daugiau nei viešbutis gali aptarnauti, todėl jo numeriai bus pardavinėjami varžytinėse.
Pirmasis šio šio viešbučio komplekso pastatas atsidarys liepos mėnesį. Jame bus 72 kambariai. Kitąmet, bus atidarytas ir kitas, dabar statomas viešbučio korpusas taip pat su 72 kambariais.